stanford-oval/wikipedia huggingface dataset:
Leonid Žabotynskyi

| Mitalit | Mitalit | Mitalit |  |
| --- | --- | --- | --- |
|  Leonid Žabotynskyi vuonna 1968. |  Leonid Žabotynskyi vuonna 1968. |  Leonid Žabotynskyi vuonna 1968. |  |
Maa:   Neuvostoliitto
Miesten painonnosto
|  Olympialaiset  |  Olympialaiset  |  Olympialaiset  |  |
|  Kultaa | Tokio 1964 | yli 90 kg |  |
|  Kultaa | México 1968 | yli 90 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Teheran 1965 | yli 90 kg |  |
|  Kultaa | Itä-Berliini 1966 | yli 90 kg |  |
|  Pronssia | Tukholma 1963 | yli 90 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Itä-Berliini 1966 | yli 90 kg |  |
|  Kultaa | Leningrad 1968 | yli 90 kg |  |
|  Hopeaa | Tukholma 1963 | yli 90 kg |  |
Leonid Ivanovytš Žabotynskyi (ukr. Леонід Іванович Жаботинський, ven. Леонид Иванович Жаботинский, Leonid Ivanovitš Žabotinski, 28. tammikuuta 1938 Uspenka, Sumy, Ukrainan SNT, Neuvostoliitto – 14. tammikuuta 2016 Zaporižžja) oli ukrainalainen, Neuvostoliittoa edustanut painonnostaja ja olympiavoittaja.
Žabotynskyi voitti raskaassa sarjassa (yli 90 kg) olympiakultaa sekä Tokiossa 1964 että Méxicossa 1968. Molemmilla kerroilla hänen yhteistuloksensa oli 572,5 kg. Tokiossa hän punnersi 187,5 kg, tempasi 167,5 kg ja työnsi 217,5 kg. Méxicossa hänen sarjansa oli 200 kg, 170 kg ja 202,5 kg.
Žabotynskyi voitti MM-kilpailujen raskaassa sarjassa kultaa vuosina 1965 ja 1966 sekä saavutti pronssia vuonna 1963. Hän voitti EM-kultaa raskaassa sarjassa vuosina 1966 ja 1968 sekä saavutti hopeaa vuonna 1963.
Žabotynskyi teki 19 maailmanennätystä: 16 työnnössä, kaksi yhteistuloksissa sekä yhden punnerruksessa.
Laura Laurikainen

Laura Laurikainen (o.s. Kattelus, s. 13. lokakuuta 1993) on suomalainen jalkapalloilija, pelipaikaltaan puolustaja. Hän on edustanut Liigassa Jyväskylän Pallokerhoa kaudella 2017 ja Turun Palloseuraa kausina 2018–2020. Kaudeksi 2021 hän siirtyi Tampereen Ilvekseen. Ennen kauden 2022 alkua hän on pelannut Liigassa kaikkiaan 98 ottelua ja tehnyt niissä yhden maalin. Laurikainen aloitti pelaajauransa Lapuan Virkiässä.
Laura Lehtonen

Laura-Maija Lehtonen (o.s. Raittila) on suomalainen urheilutoimittaja. Hän toimi vuosina 2001–2007 Yleisradion urheilutoimituksen toimittajana ja Urheiluruudun uutisankkurina. Vuonna 2007 hän alkoi juontaa ja toimittaa Offseason-ohjelmaa Urheilukanavalla.  Lehtonen palasi Yleisradioon vuonna 2018. Hän toimii myös yrittäjänä Klue Oy:ssä.
Lehtonen on aikaisemmin pelannut pesäpalloa Järvenpään Palossa, muun muassa naisten edustusjoukkueessa.
Lehtonen opiskeli Helsingin yliopistossa viestintää. Hänen pro gradu -työnsä on nimeltään Ekan joutsenlaulu – Televisiouutisten raportointi Ekan romahduksesta ja se valmistui vuonna 2001.
Lego Architecture

Lego Architecture, Talo
Lego Architecture -teema julkaistiin ensin vuonna 1962 ja lopetettiin vuonna 1963. Teemasta tehtiin kuitenkin uusintajulkaisu vuonna 2008, ja se on yhä myynnissä. Teeman pakkaukset käsittelevät erilaisia kuuluisia arkkitehtonisia rakennuksia ja rakennelmia. Lisäksi nykyään myynnissä on myös pakkauksia, joissa on jonkin kuuluisan kaupungin tärkeimmät rakennukset ja rakennelmat mikrokoossa.
Aiheesta muualla

Kuvia tai muita tiedostoja aiheesta Lego Architecture Wikimedia Commonsissa
LEGO Architecture -tuotesivut
Lestyjauho

Lestyjauho on viljan jyvän ytimestä jauhettua hienoa ydinjauhoa, jossa ei ole mukana leseitä eikä alkiota, ja josta karkeat osat on seulottu erilleen. Koska jyvät ovat enemmän kuorittuja eli sisältävät vähemmän kuoriosia, lestyjauhossa on vähemmän vitamiineja, valkuaisaineita ja suoloja kuin kuorineen jauhetuissa karkeammissa jauhoissa. Sen sijaan ne ovat helpommin vatsassa sulavia.
Sana ’lesty’ on lestä-verbin partisiippimuoto vastaavasti kuin pesty-sana liittyy pestä-verbiin. Lestyjauhot eli lestyt jauhot on nimityksenä alkuaan tunnettu lähinnä itämurteissa. Verbi ’lestä’ tarkoittaa sekä ’kuoria jyviä’ että ’puhdistaa, seuloa jauhoja’. Lesty-sanaa on käytetty myös lestyjauhon synonyyminä eli merkityksessä ’jyvän ytimestä valmistettu jauho tai suurimo’. Tällöin eri viljalajeista on saatu esimerkiksi ohra-, ruis- tai vehnälestyjä.
Leningrad Cowboys Go America

| Leningrad Cowboys Go America |
| --- | --- |

Ohjaaja:  Aki Kaurismäki
Käsikirjoittaja:  Aki Kaurismäki
Tuottaja:  Katinka Faragó Aki Kaurismäki Klas Olofsson
Säveltäjä:  Mauri Sumén
Kuvaaja:  Timo Salminen
Leikkaaja:  Raija Talvio
Lavastaja:  Heikki Ukkonen   Kari Laine
Pääosat:  Matti Pellonpää Kari Väänänen Sakke Järvenpää Heikki Keskinen Pimme Korhonen Sakari Kuosmanen Puka Oinonen Silu Seppälä Mauri Sumén Mato Valtonen Pekka Virtanen Nicky Tesco
Valmistustiedot
Valmistusmaa:   Suomi   Ruotsi
Tuotantoyhtiö:  Villealfa Filmproductions Oy SFI Svenska Filminstitutet Finnkino Oy Megamania Ky Esselte Ab
Levittäjä:  Finnkino
Ensi-ilta:  24. maaliskuuta 1989
Kesto:  78 min
Alkuperäiskieli:  englanti
Budjetti:  3 645 184 mk
Seuraaja:  Leningrad Cowboys Meet Moses
Aiheesta muualla
IMDb 
Elonet
AllMovie
Infobox OKNimi-testi OK: 
Leningrad Cowboys Go America on Aki Kaurismäen ohjaama ja käsikirjoittama elokuva vuodelta 1989. Elokuvan tarinan ovat luoneet Sakke Järvenpää, Mato Valtonen ja Kaurismäki. Se kertoo Leningrad Cowboys -yhtyeen matkasta Yhdysvaltojen kautta Meksikoon managerinsa Vladimirin (Matti Pellonpää) johdolla. Leningrad Cowboys Go America oli ensimmäinen Kaurismäen elokuva, joka kuvattiin suurimmaksi osaksi ulkomailla. Elokuva menestyi ulkomailla paremmin kuin Suomessa: Saksassa se sai yli 200 000 katsojaa ja muodostui siellä suoranaiseksi kulttielokuvaksi. Elokuvan myötä myös Leningrad Cowboys -yhtye sai mainetta nimenomaan Saksassa. Elokuvan soundtrack-albumi julkaistiin vuonna 1989. Suomessa elokuvan näki 26 426 maksanutta katsojaa. Saksan lisäksi elokuva myytiin ulkomaille Ruotsiin, Britanniaan, Ranskaan ja Japaniin.
Tutkija Silja Partasen mukaan Leningrad Cowboys Go America on Aki Kaurismäelle tyypillinen road movie -elokuva, jossa autolla ja sillä matkustamisella on keskeinen osa.
Aki Kaurismäen tuotannossa Leningrad Cowboys Go America aloitti "Leningrad Cowboys -trilogian", joka jatkui Leningrad Cowboys -yhtyeen Helsingin Senaatintorilla syksyllä 1993 järjestämän suurkonsertin taltioinnilla (Total Balalaika Show) ja vuonna 1994 Leningrad Cowboys Meet Moses -elokuvalla.
Arvioita

Elokuvakriitikko Helena Ylänen kirjoitti Helsingin Sanomissa, että Leningrad Cowboys Go America oli "Aki Kaurismäen hyvin omalaatuinen elokuva ja kaikista hänen filmeistään puhtaimmin vain sitä miltä näyttää, eikä mitään muuta". Yläsen mielestä elokuva oli kunnianosoitus Kaurismäen ja hänen luottokuvaajansa Timo Salmisen yhteistyölle. Kalevan Sauli Pesonen piti Kaurismäen uutuutta täysin sisäpiirin elokuvana: "Pieneen Suomenmaahamme mahtuu monia ihmeellisyyksiä, elokuvamaailmaankin. Yksi niistä on Kaurismäen veljesten nauttima suunnaton arvostus: tekevät veljekset miten huonoja elokuvia hyvänsä, aina niille löytyy ymmärtäjänsä. Kaurismäkien ymmärtämisestä ja ihailemisesta on tullut muoti-ilmiö."
Aki Kaurismäki sai Leningrad Cowboys Go America- ja Tulitikkutehtaan tyttö -elokuvista yhteisesti 400 000 markan arvoisen elokuvatuotannon laatutukipalkinnon.
Aiheesta muualla

Leningrad Cowboys Go America - Yle Areena
Lego Agents

| Lego Agents |
| --- | --- |
 Lego Agents -sarjan tunnus.
Valmistusvuodet:  2008–2009
Settimäärä:  13
Lego Agents on vuosina 2008–2009 valmistettu Legon tuotesarja, joka keskittyy salaisten agenttien taisteluun pahamaineista hullua tiedemiestä, tohtori Infernoa vastaan. Sarjan innoittajina ovat klassiset elokuvien ja kirjallisuuden agenttihahmot.
Aiheesta muualla

Lego Agents -tuotteet Brickset.com-sivustolla.
Leonidaan hauta

| Leonidaan hauta> Λεωνιδαίον |
| --- | --- |
 Niin kutsutun Leonidaan haudan rauniot.
Sijainti:  Spárti, Lakonia, Peloponnesos, Kreikka
Koordinaatit:  37°04′36″N, 22°25′31.6″E
Rakennustyyppi:  hauta tai temppeli
Valmistumisvuosi:  400-luku eaa.
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Leonidaan hauta eli Leonidaion (m.kreik. Λεωνιδαίον) oli antiikin aikainen kuningas Leonidas I:n hauta Spartan kaupungissa Kreikassa. Nykyisin Leonidaan haudaksi kutsutaan eräitä raunioita, jotka sijaitsevat nykyisen Spártin kaupungin keskustassa.
Leonidas kaatui Thermopylain taistelussa vuonna 480 eaa. Hänen ruumiinsa siirrettiin ja haudattiin Spartaan neljäkymmentä vuotta taistelun jälkeen. Maantieteilijä Pausanias mainitsee, että Leonidaan hauta sijaitsi jossakin roomalaisella ajalla rakennetun Spartan teatterin edustalla, ja sen luona pidettiin puheita sekä järjestettiin jonkinlaiset kisat, joissa saivat kilpailla vain spartalaiset. Lähellä sijaitsi myös sotapäällikkö Pausaniaan hauta.
Leonidaan haudaksi kutsuttu rakennelma sijaitsee Spártin keskustassa pienen aukion laidalla Ágidos- ja Thermopylón-katujen risteyksessä, jonkin verran etelään teatterin raunioista. Rakennus muistuttaa pientä kreikkalaista temppeliä ja se oli rakennettu suunnilleen 400-luvun lopulla eaa. Se on tehty suurista kalkkikivilohkareista ja sen pituus on noin 12,5 metriä ja leveys noin 8,3 metriä. Rakennuksen sisäosa koostui kahdesta kammiosta, joiden välillä oli ovi.
Paikan arkeologiset kaivaukset suoritettiin vuonna 1892. Rakennus oletettiin alun perin temppeliksi. Sen alkuperäistä tarkoitusta ei ole kyetty vahvistamaan. Joidenkin tutkijoiden mukaan kyseessä saattoi olla kenotafi eli tyhjä hautamuistomerkki. Jotkut puolestaan ovat ehdottaneet rakennusta Apollon Karneioksen temppeliksi. Paikallisten keskuudessa rakennuksesta puhutaan Pausaniaan mainitsemana Leonidaan hautana.
Aiheesta muualla

Kuvia tai muita tiedostoja aiheesta Leonidaan hauta Wikimedia Commonsissa
Kyläsavikka

| Kyläsavikka |
| --- | --- |

Uhanalaisuusluokitus
 
Suomessa::  Hävinnyt
 
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Revonhäntäkasvit Amaranthaceae
Alaheimo::  Chenopodioideae
Suku::  Mehisavikat Oxybasis
Laji::  urbica
Kaksiosainen nimi
 Oxybasis urbica  (L.) S.Fuentes, Uotila & Borsch 
Synonyymit
 Chenopodium urbicum L. 
Katso myös
   Kyläsavikka Wikispeciesissä   Kyläsavikka Commonsissa 
Infobox OKNimi-testi OK: 
Kyläsavikka (Oxybasis urbica) on yksivuotinen, lähinnä Euroopassa ja Keski-Aasiassa kasvava rikkakasvi. Laji on hävinnyt Suomen vakituisesta kasvilajistosta, mutta sitä tavataan yhä tulokkaana.
Ulkonäkö ja koko

Kyläsavikka kasvaa 20–80 cm korkeaksi. Kasvi on useimmiten lähes kalju. Varsi on pysty, niukkahaarainen ja väriltään tavallisesti luonteenomaisen oliivinvihreä. Lehdet ovat kierteisesti. Lehtilapa on kasvin keskiosissa tavallisesti 3–10 cm pitkä, leveänpuikean kolmiomainen ja säännöllisen nirhahampainen. Kukinto on tähkämäinen ja pitkälti lehdetön. Kukinnon sykeröt ovat pieniä ja tiheitä. Itse kukat ovat vaatimattomat ja väriltään vihreitä. Kyläsavikka kukkii Suomessa heinä-syyskuussa. Pähkylä on kehän muodostaman hedelmäverhiön suojaama. Mustat siemenet ovat vaaka-asennossa, 1–1,2 mm pitkiä, ympärykseltään pyöreitä, tylppäreunaisia ja lähes sileitä. Ne säilyttävät itävyytensä vuosikymmenien ajan.
Levinneisyys

Kyläsavikkaa tavataan kaikkialla Euroopassa Irlantia, Islantia sekä Fennoskandian ja Venäjän pohjoisosia lukuun ottamatta. Voimakkain kanta on Kaakkois-Euroopassa, mutta Pohjois- ja Keski-Euroopassa laji on voimakkaasti taantunut. Euroopan ulkopuolella lajia tavataan varsinkin Keski-Aasiassa. Ihmisen mukana se on levinnyt Pohjois-Amerikkaan ja Uuteen-Seelantiin.
Suomessa kyläsavikka on levinneisyysalueensa äärirajoilla. Ahvenanmaalla se lienee ollut muinaistulokas, muualla maassa myöhempi tulokaslaji. Kyläsavikkaa on tavattu Suomesta pääasiassa Ahvenanmaalta ja Varsinais-Suomen, Uudenmaan ja Kymenlaakson rannikkoseuduilta. Joitain löytöjä tunnetaan myös sisämaasta ja Pohjanlahden rannikkokaupungeista. Kyläsavikka katosi vanhoilta kasvupaikoiltaan pääsääntöisesti 1950-luvulle tultaessa ja lajin vanha kanta on luokiteltu Suomesta hävinneeksi. Viime vuosikymmeninä kyläsavikasta on tehty muun muassa satamista ja ratapihoilta tulokaslöytöjä, jotka lienevät peräisin Venäjältä.
Elinympäristö

Muiden savikoiden tapaan myös kyläsavikka on typensuosija. Sitä tavattiin Suomessa entisaikaan rikkakasvina kylissä ja kaupungeissa karjasuojien laitamilla, komposteilla ja puutarhoissa. Näiltä perinteiseltä kasvupaikoiltaan laji on kadonnut pihojen ja puutarhojen siistiydyttyä ja viljelymenetelmien tehostuttua. Nykyään kyläsavikkaa voi tavata satunnaisena, etupäässä itäisenä tulokkaana myllyillä, kaatopaikoilla ja rautatieasemilla.
Käyttö

Kyläsavikkaa on käytetty toisinaan ravintona, esimerkiksi muhennoksissa.
Aiheesta muualla

Kasviatlas 2020: Kyläsavikan (Oxybasis urbica) levinneisyys Suomessa.
Suomen Lajitietokeskus: Kyläsavikka – Oxybasis urbica
ITIS: Chenopodium urbicum (englanniksi)
United States Department of Agriculture (USDA): Chenopodium urbicum (englanniksi)
Flora of China: Chenopodium urbicum (englanniksi)
LeMill

| LeMill |
| --- | --- |
Verkkosivusto:  lemill.net
Slogan:  Web-yhteisö oppimisresurssien löytämiseen, tuottamiseen ja jakamiseen
Kaupallinen:  ei
Tyyppi:  Virtuaaliyhteisö
Kielet:  kymmeniä
Avattu:  2006
Nykyinen tila:  Aktiivinen
LeMill on web-yhteisö oppiresurssien löytämiseen, tuottamiseen ja jakamiseen. LeMill on EU-rahoituksella kehitetty opettajille ja opetuksesta kiinnostuneille suunnattu wikimäinen yhteisö sekä tietovaranto, jossa yhteisön jäsenet voivat yhteiskehittää oppimateriaalia, menetelmäkuvauksia sekä työkalukuvauksia. LeMill-sana on lyhenne sanoista "learning mill", "oppimismylly".
LeMill on sekä ilmainen ja avoin palvelu, jota tarjotaan julkisen rahoituksen turvin osoitteessa lemill.net, että avoimen lähdekoodin palvelinohjelmisto, jonka kuka tahansa voi asentaa omaan käyttöönsä ja jonka kehittämiseen voi vapaasti osallistua.
Historia ja kehitys

LeMill-palvelun kehitystyö alkoi CALIBRATE-hankkeessa vuoden 2005 syksyllä. Ensimmäinen avoin beta-versio julkaistiin 22. toukokuuta 2006. Yhteisön jäsenmäärä kasvoi kolmessa vuodessa 5900 jäseneen ja ylitti vuoden 2012 alussa 2500 jäsenen määrän. LeMilliä kehitettiin ketterien menetelmien mukaisesti, yhdistäen Scrumia ja Extreme Programmingia. Kehitystiimi oli hajautettu neljään EU-maahan, joten kehitystyö tehtiin täysin avoimessa Trac-ympäristössä osoitteessa lemill.org. CALIBRATE-hankkeen päätyttyä keväällä 2008 kehitystyö on jatkunut Viron Tiikerinloikkasäätiön rahoituksella.
LeMillin käyttöliittymä on vapaaehtoisvoimin käännetty 13 kielelle. Vuoden 2009 keväällä yhteisön lähes 6000 jäsentä olivat tuottaneet yli 7000 oppiresurssia yli 30 kielellä. Vuoden 2012 alussa yhteisön yli 25000 jäsentä olivat tuottaneet yli 44000 oppiresurssia yli 70 kielellä.
LeMillin kehitystä koordinoi Aalto-yliopiston taiteiden ja suunnittelun korkeakoulun Medialaboratorion Oppimisympäristöjen tutkimusryhmä.
Rahoitus

LeMillin kehitystä ja ylläpitoa ovat rahoittaneet seuraavat tahot:
Euroopan unionin eContentPlus-puiteohjelma
Viron Tiger Leap Foundation (Arkistoitu – Internet Archive)
Euroopan sosiaalirahaston AVO-hankkeen kautta
Aiheesta muualla

http://lemill.net (Arkistoitu – Internet Archive)
http://lemill.org%5Bvanhentunut+linkki%5D
http://blog.lemill.net/fi/ (Arkistoitu – Internet Archive)
http://legroup.uiah.fi (Arkistoitu – Internet Archive)
Leonard Baumgartner

| Leonard Baumgartner |
| --- | --- |
 Kuva vuorineuvos Leonard Naumgartnmerista 1930-luvulla.
Henkilötiedot
Muut nimet:  Leonard Reinhold Baumgartner
Syntynyt: 1. lokakuuta 1874 Elimäki
Kuollut: 3. kesäkuuta 1946 (71 vuotta) Loviisa
Arvonimi: vuorineuvos
Muut tiedot
Yritys:  Stockfors Oy
Asema:  toimitusjohtaja (1917-1940)
Hallitusjäsenyydet:  Stockfors Oy (1917-1946)
Leonard Reinhold Baumgartner (1. lokakuuta 1874 Elimäki – 3. kesäkuuta 1946 Loviisa) oli suomalainen vuorineuvos ja Stockfors Oy:n pitkäaikainen toimitusjohtaja ja merkittävin osakkeenomistaja.
Sveitsiläistä sukujuurta ollut Leonard Baumgartner käytyään Loviisan reaalikoulun opiskeli ulkomailla Saksassa ja Englannissa, kunnes aloitti vuonna 1896 haminalaisen kauppaneuvos Carl Henrik Ahlqvistin puutavaraliikkeen palveluksessa. Ahlqvistilla Baumgartner työskenteli aina vuoteen 1909, jolloin hänestä tuli Pyhtäällä sijainneen Stockfors Oy:n puuhiomon ja sahan isännöitsijä. Pian Baumgartner alkoi myös hankkia yhtiön osakkeita omistukseensa. Vuonna 1917 Baumgartner oli jo Stockforsin suurin osakkeenomistaja, hallituksen puheenjohtaja ja toimitusjohtaja. Hän omisti yhtiöstä 81 prosenttia vuonna 1920 ja vuonna 1940 jo 99,5 prosenttia. Yritysjohtajana Baumgartner oli rohkea vastuunkantaja, mutta myös varovainen ja kaukonäköinen. Hän jätti Stockforsin toimitusjohtajan tehtävät vuonna 1940 heikentyneen terveytensä takia, mutta toimi käytännössä yrityksen ylimmässä johdossa aina kuolemaansa saakka. Vuorineuvoksen arvon Baumgartner sai vuonna 1929.
Vuonna 1936 Mustion kartano siirtyi Baumgartner-suvulle ja edelleen Stockfors Oy:lle.
Laurent-Désiré Kabila

| Laurent-Désiré Kabila |
| --- | --- |
 Laurent-Désiré Kabila vuonna 1998.
Kongon demokraattisen tasavallan presidentti
 17. toukokuuta 1997 – 16. tammikuuta 2001  
Edeltäjä:  Mobutu Sese Seko
Seuraaja:  Joseph Kabila
Henkilötiedot
Syntynyt: 27. marraskuuta 1939
Kuollut: 16. tammikuuta 2001
Tiedot
Etnisyys:  luba / lunda.
Laurent-Désiré (Lawrence) Kabila (27. marraskuuta 1939 – 16. tammikuuta 2001) oli Kongon demokraattisen tasavallan presidentti 1997–2001. Hän nousi valtaan syrjäyttämällä Mobutu Sese Sekon, ja muutti maan nimen jälleen Zairesta Kongon demokraattiseksi tasavallaksi. Laurent Kabila hallitsi maata, kunnes hänet murhattiin 2001. Seuraajaksi nousi hänen poikansa Joseph Kabila.
Nuoruus ja osallisuus Kongon kriisiin

Kabila syntyi Jadotvillessä (nykyinen Likasi) Katangan maakunnassa. Hänen isänsä oli luba ja äitinsä lunda. Kabila opiskeli poliittista filosofiaa Ranskassa ja Tansaniassa.
Kun Kongo itsenäistyi Belgian siirtomaavallasta vuonna 1960 ja Kongon kriisi alkoi, Kabila oli varakomentajana Patrice Lumumballe uskollisen Balubakat-puolueen nuorisosiivessä, joka osallistui taisteluun Moise Tshomben ajamaa Katangan itsenäisyysliikettä vastaan. Joseph-Désiré Mobutu syrjätti Lumumban pian sotilasvallankaappauksessa. Lumumbalaiset muodostivat Conseil National de Libérationin, ja Kabila lähetettiin Itä-Kongoon auttamaan vallankumouksen valmistelussa. Vuonna 1965 Kabila johti kapinaliikettä, joka toimi Tanganjika-järven yli Kigomasta Tansanian puolelta.
Che Guevara ilmestyi Kongoon 1965 järjestämään kuubalaistyylistä vallankumousta Kabilan tukena. Guevaran mukaan viinanjuonnista ja naisista pitäneen 26-vuotiaan Kabilan aika ei ollut vielä tullut ja armeija kukisti kuubalais-kongolaiset joukot nopeasti.
Vuonna 1967 Kabila siirtyi Etelä-Kivuun, jossa hän tukijoineen perusti vallankumouspuolueen Kiinan tukemana ja muodosti separatistisen hallinnon Tanganjika-järven länsirannalle. Pienoisvaltion talous perustui kollektivisoituun maatalouteen, kiristykseen ja mineraalien salakuljetukseen. 1970-luvun loppuun mennessä Kabila oli koonnut mittavan omaisuuden ja hänellä oli asunnot Dar es Salaamissa ja Kampalassa, jossa hän tapasi Ugandan tulevan johtajan Yoweri Musevenin. Myöhemmin Museveni ja Tansanian presidentti Julius Nyerere esittelivät Kabilan Paul Kagamelle, josta oli tuleva Ruandan johtaja. Vuonna 1988 Kabilan johtama pienoisvaltio tuli tiensä päähän ja hän itse katosi maan alle.
Kongon sota ja presidenttiys

Vuonna 1996 Kabila teki paluun, kun hän johti Etelä-Kivun tutseista värväämänsä joukot hututaistelijoita vastaan. Ugandan, Burundin ja Ruandan tutsihallituksen tuella hän johti Kongon demokraattisen vapausliittouman (ADFL) joukot täysimittaiseen kapinaan Mobutu Sese Sekon hallintoa vastaan. Vuoden 1997 puoliväliin mennessä hän oli saavuttanut huomattavaa menestystä. Kariutuneiden rauhanneuvottelujen jälkeen Mobutu pakeni maasta ja Kabilan joukot marssivat Kinshasaan 20. toukokuuta. Kabila nimitti itsensä presidentiksi ja muutti maan nimen Zairesta Kongon demokraattiseksi tasavallaksi.
Kabila oli julistautunut marxistiksi, muttei ryhtynyt mittaviin uudistuksiin. Hänenkin hallintonsa oli korruptoitunut ja autoritaarinen. Hän oli myös hyvin riippuvainen ruandalaisten liittolaistensa tuesta, ja häntä pidettiin jopa Ruandan nukkehallitsijana. Vuonna 1998 Kabilan entiset liittolaiset Uganda ja Ruanda kääntyivät häntä vastaan hänen vaadittuaan ulkomaisten joukkojen poistumista maasta. Kabila sai kuitenkin uusia liittolaisia Zimbabwesta, Namibiasta ja Angolasta ja onnistui pysymään vallassa. Laajamittainen sota on tunnettu toisena Kongon (sisällis)sotana. Heinäkuun 1999 rauhanneuvottelut johtivat ulkomaisten joukkojen suurimman osan vetäytymiseen.
Kabila onnistui saamaan kunnioitusta taistelijana maan itäosaa miehittäneitä ulkomaalaisia vastaan ja hyötyi Ruandan kansanmurhan vuoksi tutseja vastaan tunnetusta vihasta. Hän nautti kotimaakuntansa Katanganin joukkojen tuesta ja palkitsi heidät säännöllisillä palkoilla ja tarvikkeilla. Muualta kotoisin olleet joukot joutuivat elämään ryöstelemällä siviiliväestöä.
Salamurha

Kabila joutui salamurhan uhriksi tammikuussa 2001.
Kabila surmattiin kello 12:30 ja 13:00 välillä päivällä. Yksi hänen vartijoistaan lähestyi häntä, otti pistoolin ja ampui presidenttiä ensin selkään ja sitten sääreen. Kun uhri makasi maassa, salamurhaaja ampui vielä kolmannen kerran osuen käsivarteen. Neljäs laukaus meni ohi.
Lehdistö tiedotti, että salamurhaaja oli presidentin pitkäaikainen henkivartija Rashidi Kasereka. Presidentin taloudellinen neuvonantaja Emile Mota uskoi, että teko oli harkittu ja pitkään suunniteltu. Kasereka sai surmansa presidentin salamurhan yhteydessä, ja vuonna 2003 sotaoikeus tuomitsi kuolemaan 26 henkilöä, joiden uskoi olevan murhaan johtaneen salaliiton takana.
Myöhemmin ruandalainen agentti on sanonut hallituksensa olleen murhan takana.
Laurent Kabilan murhan yksityiskohdat ovat osittain hämärän peitossa ja siitä on annettu toisistaan poikkeavia tietoja. Ilmeisesti Kabilan surmasi siis yksi hänen henkivartijoistaan ja taustalla on arveltu olleen salaliitto, jossa olisi ollut mukana Ruanda, sillä Ruandan etu oli kaaoksen jatkuminen Kongossa, jolloin Ruanda voi hyötyä maan itäosien mineraalirikkauksista. Ruanda on osallisuutensa kieltänyt. Murhan tapahtumapaikka oli maan pääkaupunki Kinshasa, vaikka muutakin tietoa oli alkuun annettu.